**Креативна Европа на ЕУ – Потпрограма „Култура“**

**Отворен повик за европска соработка за 2023 година**

**Отворен е повикот за категоријата Проекти за европска соработка со краен рок за поднесување на предлог-проектите 23 февруари 2023 година (до 17:00 часот по средноевропско време).**

За овој повик во рамките на Програмата „Креативна Европа“ од ЕУ се обезбедени средства во вкупен износ од 60.076.809 евра, а се очекува да бидат кофинансирани околу 130 копродукциски предлог-проекти на европско ниво**.**

**Цели на повикот**

* Транснационална креативност и циркулација
* Иновативност

Поддршката за проекти за европска соработка е наменета за транснационални проекти за спроведување широк спектар активности и иницијативи кои вклучуваат културни и креативни организации од земјите учеснички во Потпрограмата „Култура“ на Креативна Европа. Повикот претставува можност за копродукциска соработка, експерименталност, иновативност, мобилност и размена на знаење и искуства меѓу организациите кои дејствуваат во културните и креативните сектори и пошироко. Целта на повикот е да се олесни и да се подобри пристапот до европската култура и до креативни дела и да се промовираат иновативноста и креативноста**.**

**Приоритети**

Предлог-проектите треба да опфатат еден (или најмногу два) од приоритетите на повикот:

* **Публика** (да се зголемат пристапот и учеството во културата, да се вклучи публиката физички и дигитално).
* **Социјална инклузија** (да се проникне во социјално осетливите теми и да се дејствува кон подобрување на социјалната вклученост во/преку културата, со акцент на уметниците и културните работници со попреченост, припадниците на националните малцинства и на социјално маргинализираните групи).
* **Одржливост** (во согласност со Европската зелена агенда и новиот Европски Баухаус, да се кокреираат, усвојуваат и да се промовираат еколошки практики во насока на подигнување на свеста за одржлив развој преку културни активности)**.**
* **Дигитален пристап** (поддршка за европските културни и креативни сектори да ја иницираат или да ја забрзаат дигиталната транзиција како одговор на кризата од КОВИД-19).
* **Меѓународна димензија** (градење капацитети во европските културни и креативни сектори, вклучително и локални организации и микроорганизации, со цел да работат и да дејствуваат на меѓународно ниво, во Европа и пошироко).

**Секторски приоритет**

Зацврстување и градење на капацитетите во следниве области: **музика, културно наследство, издаваштво, архитектура, мода и дизајн и одржлив културен туризам**. Целта на овој приоритет е да се поттикнат талентите и да се зацврстат капацитетите за претприемачки и професионален развој на уметниците и професионалците во соодветните сектори за да се приспособат кон новите креативни процеси, деловни модели и развојот на пазарот и да се приспособат за дигиталната и за зелената транзиција. Посебен фокус е ставен на стекнување вештини и знаења од областа на:

* претприемништвото и професионалниот развој (развој на публика, маркетинг, промоција, дистрибуција, монетизација, самовработување, преговарање за договори и компензација, итн.);
* дигитализација (3D, AI-технологии, big data, blockchain, Metaverse, NFT, итн.);
* **позеленување на синџирот на вредност и креирање одржливи деловни модели.**

**Меѓусекторски приоритети/Crosscuting issues**

Во рамките на повикот ќе бидат поддржани предлог-проекти кои ќе посветат особено вниманиена меѓусекторските прашања, и тоа: инклузијата, различноста, родовата еднаквост, борбата за заштита на животната средина и климатските промени.

Предлог-проектите треба да го олеснат пристапот до европските културни и креативни содржини за сите целни групи: професионалци и учесници, како и за пошироката публика и вклучувајќи ги лицата со попреченост или со здравствени проблеми, економски, социјални или географски бариери или културни разлики.

Исто така, родовата еднаквост, како двигател на креативноста, економскиот раст и иновациите, останува приоритет на повикот. Предлог-проектите треба да се насочени кон промоција на родова еднаквост и да се усогласени со Стратегијата за родова еднаквост, а со цел да го дадат својот придонес кон поттикнување на жените и мажите да го реализираат својот целосен потенцијал и да ги уживаат истите права.

Предлог-проектите треба да ги поттикнат операторите да се вклучат во спроеведувањето на Европската зелена агенда преку примена на одржливи еколошки практики. Културните и креативните сектори се препознаени од ЕУ како сектори кои можат да одиграат значајна улога во оваа зелена транзиција во смисла на подигнување на свеста, учење, комуникација и споделување знаења и добри практики, особено како сектори кои имаат потенцијал да развијат иновативни начини за решавање на еколошките предизвици и намалување на влијанието врз животната средина.

**Обем на проекти**

Во зависност од бројот на организации кои учествуваат во предлог-проектот, како и врз основа на предложениот буџет за реализација на активностите, поддржаните проекти може да бидат мали, средни или големи**.**

* **COOP-1 мали проекти за соработка > минимум 3 партнери/3 различни земји > поддршка од ЕУ: 200 000 евра – 80 % од вкупниот буџет**
* **Проекти за средна соработка COOP-2 > минимум 5 партнери/5 различни земји > поддршка од ЕУ: 1 000 000 евра – 70 % од вкупниот буџет**
* **COOP-3 големи проекти за соработка > минимум 10 партнери/10 различни земји > поддршка од ЕУ: 2 000 000 евра – 60 % од вкупниот буџет**

**Максимално времетраење на проектите:** 48 месеци.

**Апликанти:** Правни лица (јавни, приватни, здруженија), национални, регионални и локални власти со регистриран правен статус во учеснички во Програмата „Креативна Европа“ – Потпрограма „Култура“, кои дејствуваат во културните и креативните сектори.

**Апликацијата се пополнува и се поднесува електронски преку порталот на Еворпската комисија Funding & Tenders:**

[FTOP Funding & Tenders](https://ec.europa.eu/info/funding-tenders/opportunities/portal/screen/opportunities/topic-search;callCode=CREA-CULT-2023-COOP;freeTextSearchKeyword=;matchWholeText=true;typeCodes=1;statusCodes=31094501,31094502,31094503;programmePeriod=null;programCcm2Id=4)

[https://ec.europa.eu/info/funding-tenders/opportunities/portal/screen/opportunities/topic-search;callCode=CREA-CULT-2023-](https://ec.europa.eu/info/funding-tenders/opportunities/portal/screen/opportunities/topic-search;callCode=CREA-CULT-2023-COOP;freeTextSearchKeyword=;matchWholeText=true;typeCodes=1;statusCodes=31094501,31094502,31094503;programmePeriod=null;programCcm2Id=43251814;programDivisionCode=null;focusAreaCode=null;destinationGroup=null;missionGroup=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=callTopicSearchTableState)

**Повеќе информации за повикот и индивидуални консултации може да закажете во Одделението за Креативна Европа – Потпрограма Култура на следнaва електронска адреса:** [**info@ced.mk**](mailto:info@ced.mk)